বাংলাদেশের জনতাত্ত্বিক সূচক
২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন। জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।
বাংলাদেশ
তবে গত দুই শতকে মানুষের খাদ্যগ্রহণ বৃদ্ধি পেয়েছে (২০১৩: ২০৪০ গ্রাম দৈনিক) এবং সুষম খাদ্যাভাস গড়ে উঠেছে যার ফলস্বরূপ অকাল মৃত্যুর হার হ্রাস পেয়েছে এবং জনগণের গড় আয়ু ৭১ দশমিক ৬ বৎসরে (২০১৬ খ্রি:) উন্নীত হয়েছে। বহু সরকারি-বেসরকারি হাসপাতাল এবং ১৩ হাজার কমিউনিটি হাসাপাতালে মাধ্যমে স্বাস্থ্যসেবার মান অনেকাংশে উন্নীত হয়েছে। জন্মকালে শিশু মৃত্যু হার (২০১৩: হাজারে ৫৩ জন) ও মাতৃমৃত্যুর হার (২০১৩: হাজারে ১৪৩ জন) উল্লেখযোগ্য হারে হ্রাস পেয়েছে। চিকিৎসা ব্যবস্থায় প্রভূত উন্নতি সাধিত হয়েছে।